**Ministru kabineta noteikumu projekta**

**„Grozījumi Ministru kabineta 2006.gada 6.novembra noteikumos Nr.913 "Kārtība, kādā izsniedzami valsts atzīti vispārējās izglītības dokumenti””**

 **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2006.gada 6.novembra noteikumos Nr.913 „Kārtība, kādā izsniedzami valsts atzīti vispārējās izglītības dokumenti”” (turpmāk-Projekts) izstrādāts saskaņā ar likuma „Par Latvijas valsts ģerboni” 5.panta pirmās daļas 5.punktu, 6.panta pirmo punktu, 8.panta otro daļu un pārejas noteikumu 6.punktu, kā arī saskaņā ar Ministru kabineta 2014.gada 28.janvāra noteikumu Nr.51 „Ministru kabinetam padoto institūciju vienotās vizuālās identitātes noteikumi” 3.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2006.gada 6.novembra noteikumu Nr.913 „Kārtība, kādā izsniedzami valsts atzīti vispārējās izglītības dokumenti” (turpmāk-MK noteikumi Nr.913) 2., 3.punktā un 5.1.apakšpunktā norādīts, ka atbilstošai dokumenta veidlapai izmantojamais papīra loksnes formāts A6. Projektā tiek mainīts dokumenta veidlapai izmantojamais papīra loksnes formāts no A6 pret A4.MK noteikumos Nr.913 noteikto dokumentu izsniegšanas laikā pašvaldības un izglītības iestādes ir izteikušas priekšlikumus par izglītības dokumenta veidlapām izmantoto papīra kvalitāti, norādot, ka tā ir pārāk zema. Projektā šis priekšlikums ir ņemts vērā, un turpmāk izglītības dokumenta veidlapām papīra kvalitāte tiek paaugstināta līdz līmenim - ne zemāka par 120g/m2 un veidlapas papīra lapaspuses formāts tiek noteikts A4. Lai noteiktu arī sekmju izrakstam izmantojamā papīra kvalitāti, Projekta 1.3.apakšpunktā MK noteikumu Nr.913 5.4.apakšpunkts tiek papildināts ar prasību, ka sekmju izraksta veidlapai izmanto papīru, kura kvalitāte nav zemāka par 80g/m2.Projekta 1.1, 1.2. un 1.3.apakšpunktā paredzētie grozījumi stāsies spēkā no 2016.gada 1.jūlija, jo Izglītības un zinātnes ministrija veidos jaunu izglītības dokumentu veidlapu iepirkumu.MK noteikumu Nr.913 14.punktā noteikts, kāda informācija ierakstāma atestāta par vispārējo vidējo izglītību sekmju izrakstā. Minētā punkta esošajā redakcijā nav paredzēta informācija par visām izglītojamo aktivitātēm izglītības procesa ietvaros.Izglītojamie izglītības procesa ietvaros piedalās dažādos projektos, kā arī izstrādā un aizstāv zinātniski pētnieciskos darbus, kuru laikā iegūst noteiktas zināšanas un prasmes. Informācija par šādām izglītojamā aktivitātēm var būt nozīmīga viņa turpmākajā izglītības procesā vai karjeras veidošanā.Projektā sekmju izraksts tiek papildināts ar norādi, ka tajā tiek ierakstīta informācija par izglītojamā dalību projektos un zinātniski pētnieciskos darbos.Projektā tiek precizēta norāde uz oficiālo izdevumu „Latvijas Vēstnesis”.Atbilstoši likuma „Par Latvijas valsts ģerboni” 8.panta otrajā daļā noteiktajam Projektā ietverta norāde (Projekta 1.6., 1.7., un 1.8.apakšpunkts) par to, ka turpmāk izglītības dokumentos – apliecībā par vispārējo pamatizglītību vai atestātā par vispārējo vidējo izglītību - un aizsardzības elementos – hologrammās lietos lielo valsts ģerboni.MK noteikumu Nr.913 5.pielikumā ir noteikta pamatizglītības sertifikātā norādāmā informācija un 6.pielikumā ir noteikta vispārējās vidējās izglītības sertifikātā norādāmā informācija. Atbilstoši noteiktajai valsts pārvaldes iestāžu vienotai vizuālajai identitātei Projektā tiek norādīts precīzs sertifikāta izdevējiestādes nosaukums, dokumenta izdošanas vieta, kā arī sertifikātā tiek iekļauts papildinātais mazais ģerbonis un precizēta informācija par aizsardzības elementā – hologrammā iekļauto informāciju. |
| 3. | Projekta izstrādē iesaistītās institūcijas | Valsts izglītības satura centrs |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Visi izglītojamie, kuri saņem izglītības dokumentus par atbilstošu izglītības posma apgūšanu.No 2011.gada marta ir izsniegtas 11 980 apliecības par vispārējo pamatizglītību; 19 247 pamatizglītības sekmju izraksti; 13 599 atestāti par vispārējo vidējo izglītību un 15 584 sekmju izraksti par vispārējo vidējo izglītību.Savukārt 2013./2014.mācību gadā tika izsniegti 22 279 vispārējās vidējās izglītības sertifikāti un 3818 pamatizglītības sertifikāti.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

Anotācijas III, IV, V un VI sadaļa – Projekts šīs jomas neskar.

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija un Valsts izglītības satura centrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Atbilstoši MK noteikumu Nr.913 4.1punktā noteiktajai kārtībai izglītības dokumentu veidlapas izgatavo komersants, ar kuru Izglītības un zinātnes ministrija ir noslēgusi līgumu, savukārt šī komersanta izvēlē tiek ievērotas Publisko iepirkumu likumā noteiktās procedūras, kas aizņem noteiktu laika periodu. Lai savlaicīgi tipogrāfiski sagatavotu minētos dokumentus un nodrošinātu šajā gadā izglītojamajiem dokumentu izsniegšanu pēc jaunā parauga, Projekts tiek virzīts steidzamības kārtā. |

Izglītības un zinātnes ministra vietā –
kultūras ministre                   Dace Melbārde

Vizē:

Valsts sekretāra p.i.,

Valsts sekretāra vietniece –

Izglītības departamenta direktore Evija Papule

15.04.2015. 12:00

729

I.Buķis-Fleitmanis

67503026, igors.bukis-fleitmanis@visc.gov.lv

I.Siliņa

67047789, ilze.silina@izm.gov.lv